Aas var utdannet fra SHKS 1946 og Skolen for Boligindredning i København 1949. Hun arbeidet for arkitekt Knut Knutsen 1949-1952, for Karen og Odd Brochmann 1953–1955, og for Den norske husflidsforening 1955–1962. Hun hadde egen praksis i Oslo fra 1962. Hun utførte innredningsoppdrag og tegnet møbler, mindre tregjenstander, tekstiler, glass og lamper. Hun var arkitekt for utstillinger av møbler, brukskunst og arkitektur, og gjennom forfatterskap og foredrag søkte hun «å fremme en sunn og enkel livsstil med rot i nordiske tradisjoner.» Hun mottok Jacobprisen i 1973.